Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 536

m) minden olyan további lényeges tényezõt, amely a kísérlet értékelésében jelentõs lehet. A leírás kivonatát a kísérlet bejelentõ és nyilvántartó lapra értelemszerûen fel kell vezetni. 5.3. Minden nemesítõ intézmény köteles az általa létesített kísérletekrõl a kísérleti leírásokat tartalmazó nyilvántartást vezetni. 5.4. Az erdészeti kísérletekrõl a minõsítõ intézet országos nyilvántartást vezet. Szaporításra engedélyezés, illetve fajtaelismerés csak olyan kísérletek alapján történhet, amelyek a minõsítõ intézet tudomására és nyilvántartásába kerültek, és a szakmai követelményeknek megfelelõnek bizonyultak. 5.5. A kísérletekrõl a kísérleti leírással és a kísérlet bejelentõ és nyilvántartó lappal egyidejûleg kísérleti naplót kell vezetni. A kísérleti naplóba folyamatosan be kell jegyezni minden lényeges eseményt, tevékenységet, illetve erdõmûvelési beavatkozást. 5.6. Gondoskodni kell róla, hogy a kísérleteket az erdõtervbe is bejegyezzék. Célszerû a részletes kísérleti leírás egy példányát az Állami Erdészeti Szolgálat területi igazgatóságánál is elhelyezni, az erdõterv mellékleteként.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes